paragraph_text: Uz to pruža i naslove srodnih članaka. U rezultatu pretrage članci su poredani onako kako to čine istraživači, procjenjujući tekst svakog članka, publikaciju u kojoj je članak objavljen, autora koji ga je napisao i koliko je često rad citiran u ostaloj akademskoj literaturi. Za pronaći djela nekog znanstvenika, dostatno je upisati mu u obrazac za pretraživanje ime i prezime ili prezime te inicijale imena. Moguće je ogrnaičiti pretraživanje na članke kojima su dostupni cjeloviti tekstovi ili barem sažetci. Također se može pretražiti svi objavljeni radovi ("bilo kada") ili samo noviji radovi. Napredno pretraživanje također postoji, pa se određeno djelo nekog autora dobiva nakon što u polje s točnim izrazom upišemo naslov rada ili pojedine riječi iz naslova, a u polju gdje se pojavljuju moje riječi izabrati u naslovu članka. Ako su članci dostupni na mreži, Google znalac daje i poveznicu na tekst cjelovitog članka. Ako nisu dostupni na mreži, a citirani su u drugim radovima, tad je ispred naslova oznaku [navod].